Kaao no Pupuhuluena. 



OKALAE i na pali hulaana ka aina, ma Koliala, Hawaii, kahi nolio o Pupuhu- 

 luena. Noho iho la ia ma ia aina, aohe ai, he wi, ua nele ke kalo, ka uala, ka 



uhi, na niea ai a pau loa. Ua hoi ka ai, a i ke 'kua kahi i huna ia ai, ma Kalae 

 i Kau. Noho iho la o Pupuhuluena, a makemake i ka lawaia, holo aku la ia mawaho 

 ae o Makaukiu e lawa ia ai, iaia e lawaia ana, mumulu mai la na ia a pau loa malalo 

 o kona waa, ka uhu, ka nenue, ka ulua, ke kaliala, ke opakapaka, ka hee, ka manini, 

 ka opelu, ke aku, a me na ia a pau loa. Nolaila, hahai o Pupuhuluena i na ia a pau 

 no ka makemake, a hala na pali, aole no laila ka ia, a hiki i Kohala waho, aole no laila 

 ka ia. A hiki keia i Kawaihae, aohe no laila ka ai, a Puako keia hiki i Maniniowali, 

 alalia noho ka manini, hele hou keia a hiki i ke kaha a Kaelehuluhulu, noho ke aku, 

 ke opakapaka. Holo hou keia a Kona, noho kekahi mau ia, pela kai nei hahai hele 

 ana a hiki i Kapukaulua, i Kalae maanei mai, noho ka ulua ilaila. 



Nana aku la o Pupuhuluena, e lana ana keia waa lawaia, he upena waha nui ka 

 upena e kuu ana. O ka inoa o keia mau lawaia, o leiea, o Poopalu, he mau lawaia na 

 Makalii. Holo aku la o Pupuhuluena a kokoke, lalau iho la ia i ke kukui, mama ae 

 la a pupuhi iho la i ke kai, malino maikai iho la o lalo. Nana aku la keia a ike ua 

 komo ka ia i ka upena a leiea a me Poopalu, kahea aku la: "E! Ua komo ka ia i ka 

 upena a olua." "Wahahee oe e na kanaka, ke nana nei no maua i lalo o ke kai, aohe ia 

 komo ae." O ke kumu o ka ike ole o leiea a me Poopalu, he hua mohihi ka laua e 

 mama ana a pupuhi i ke kai, nolaila, malino ole ke kai a ike ole ia o lalo, he papau 

 wale no ia wahi a laua e lawaia ana, aohe hohonu. 



Hoomau aku la o Pupuhuluena i ke kahea: "E huki ka upena, ua komo ka ia." 

 Huki ae la o leiea a me Poopalu i ka upena, ua piha i ka ai. No keia hana a Pupuhu- 

 luena, o ka mama i ka hua kukui a pupuhi i ke kai, nonoi mai la o leiea a me Poopalu 

 i hua kukui, haawi aku la keia, a haalele iho la laua i ka laua hua o ka mohihi. Nolaila, 

 malama laua i ka kua kukui a kanu ihola, o ia ka lalia o ke kukui ia Kona a me Kau. 



Haawi mai la o Poopalu i ka ai, he kalo moa, he uala, lalau aku la keia a ho-o i 



ka hokeo. Ninau mai o Poopalu: "I mea aha ia an, e waiho nei i ka hokco?" I akuo 



(571) 



